Dünaamiline süsteem
Dünaamiline süsteem on matemaatiline süsteem, mis areneb ajas süsteemile aluseks oleva dünaamilise eeskirja järkjärgulise rakendumise kaudu. Dünaamilised süsteemid on näiteks matemaatilised mudelid, mis kirjeldavad planeetide liikumist, ilma, kristallide kasvamist või piljardipallide liikumist piljardilaual. Dünaamilised süsteemid koosnevad olekute ruumist S {\displaystyle S} , aja väärtuste hulgast T {\displaystyle T} ja dünaamikast R {\displaystyle R} . Olekute ruum sisaldab süsteemi kõiki võimalikke olekuid s ∈ S {\displaystyle s\in S} . Dünaamika on eeskiri, mille järgi süsteemi olek antud ajahetkel areneb süsteemi olekuks hilisemal ajahetkel. Matemaatiliselt on dünaamika funktsioon, mis kujutab olekute ruumi punktid olekute ruumi punktideks: R : S × T → S {\displaystyle R:S\times T\rightarrow S} .